**Zápisnica z 3. zasadnutia obecného zastupiteľstva**

**v Nových Sadoch dňa 11. apríla 2019**

Počet poslancov: 9

Počet prítomných poslancov: 8

**Program:**

1. Otvorenie

2. Zámer nájmu priestorov v budove zdravotného strediska

3. Rôzne

4. Diskusia

5. Záver

**K bodu č. 1**

**Otvorenie**

Zasadnutie obecného zastupiteľstva otvorila a viedla starostka obce Silvia Halvoníková. Poslancov oboznámila s programom zasadnutia.

**Obecné zastupiteľstvo prijalo**

**uznesenie č. 21/2019**

Obecné zastupiteľstvo v Nových Sadoch **schvaľuje** program zasadnutia obecného zastupiteľstva.

Za prijatie uznesenia hlasovalo 8 poslancov – Ing. Martin Ingeli PhD., Milan Krošlák, Peter Matulník, Patrik Matušík, Daniel Solgaj, Vladimír Brestovský, Jozef Štefanka, Katarína Ábelová.

Za overovateľov zápisnice boli určení poslanci obecného zastupiteľstva Jozef Štefanka a Katarína Ábelová, za zapisovateľku Emília Krčmárová.

**K bodu č. 2**

**Zámer prenajať majetok ako prípad hodný osobitného zreteľa**

Obecné zastupiteľstvo v Nových Sadoch na svojom zasadnutí dňa 11. 4. 2019 prejednalo prenájom nehnuteľného majetku Obce Nové Sady ako prípad hodný osobitného zreteľa a to nebytové priestory v budove Zdravotného strediska v Nových Sadoch, súp. č. 188, na pozemku 352/21 vo vlastníctve Obce Nové Sady, firme ZdarMed s.r.o., Jána Galbavého 22, 949 01 Nitra, MUDr. Katarína Zdarileková, za účelom poskytovania zdravotnej starostlivosti pre občanov. Jedná sa o priestory ambulancie všeobecného lekára pre dospelých o celkovej výmere 64,5 m². Priestory pozostávajú zo samotnej ambulancie, čakárne, chodby a sociálneho zariadenia. K prenájmu podľa osobitného zreteľa obec pristupuje z dôvodu, že pre nedostatok všeobecných lekárov sa dlhodobo nedarí plnohodnotne obsadiť miesto všeobecného lekára pre dospelých v Nových Sadoch. Detaily nájmu budú upravené v nájomnej zmluve.

**Obecné zastupiteľstvo prijalo**

**uznesenie č. 22/2019**

Obecné zastupiteľstvo schvaľuje prenájom majetku Obce Nové Sady ako prípad hodný osobitného zreteľa, a to nebytové priestory v budove Zdravotného strediska v Nových Sadoch, súp. č. 188, na pozemku 352/21 vo vlastníctve Obce Nové Sady, firme ZdarMed s.r.o., Jána Galbavého 22, 949 01 Nitra, MUDr. Katarína Zdarileková, za účelom poskytovania zdravotnej starostlivosti pre občanov. Jedná sa o priestory ambulancie všeobecného lekára pre dospelých o celkovej výmere 64,5 m². Priestory pozostávajú zo samotnej ambulancie, čakárne, chodby a sociálneho zariadenia. K prenájmu podľa osobitného zreteľa obec pristupuje z dôvodu, že pre nedostatok všeobecných lekárov sa dlhodobo nedarí plnohodnotne obsadiť miesto všeobecného lekára pre dospelých v Nových Sadoch. Detaily nájmu budú upravené v nájomnej zmluve.

Za prijatie uznesenia hlasovalo 8 poslancov – Ing. Martin Ingeli PhD., Milan Krošlák, Peter Matulník, Patrik Matušík, Daniel Solgaj, Vladimír Brestovský, Jozef Štefanka, Katarína Ábelová.

**K bodu č. 3**

**Rôzne**

**Poverenie na funkciu riaditeľky Múzea Nové Sady**

1. Starostka Obce Nové Sady oboznámila prítomných poslancov s priebehom a s výsledkom výberového konania na obsadenie miesta štatutára rozpočtovej organizácie – riaditeľa Múzea Nové Sady. Na základe výsledku výberového konania predložila návrh poverenia na funkciu riaditeľky Múzea Nové Sady na dobu zastupovania počas materskej a rodičovskej dovolenky.

**Obecné zastupiteľstvo**

**prijalo uznesenie č. 23/2019**

Obecné zastupiteľstvo na základe návrhu starostky Obce Nové Sady   **p o v e r u j e**  funkciou riaditeľky rozpočtovej organizácie Múzeum Nové Sady, Michaelu Hečkovú, nar. 7. júna 1980, trvale bytom Lúčky 34/1, Bojnice, s účinnosťou od nástupu na materskú dovolenku Bc. Ivany Fojtíkovej, rod. Tomanovej na dobu zastupovania počas materskej a rodičovskej dovolenky.

Za prijatie uznesenia hlasovalo 8 poslancov – Ing. Martin Ingeli PhD., Milan Krošlák, Peter Matulník, Patrik Matušík, Daniel Solgaj, Vladimír Brestovský, Jozef Štefanka, Katarína Ábelová.

2. Pani starostka oboznámila prítomných s podaním žiadosti proti umožneniu využitia miestnej komunikácie na „Židovskej ulici“ ako prístupovej komunikácie pre nákladné autá a stavebné mechanizmy v rámci výstavby v lokalite za židovským cintorínom. Detailne bola žiadosť prejednaná na zasadnutí stavebnej komisie a tiež zverejnená na webovom sídle obce. V súčasnosti nie je podaná žiadna žiadosť o územné a stavebné konanie. Prítomným obyvateľom vysvetlila situáciu, aká by nastala v prípade kladného vybavenia ich žiadosti. Požiadala ich, aby sa vyjadrili, či naďalej trvajú na takto podanej žiadosti. Prítomní zástupcovia dotknutých obyvateľov sa rozhodli zistiť viac informácií o možnostiach udelenia výnimiek vjazdu, v prípade osadenia zákazu vjazdu pre vozidlá nad 3,5 t. Pani starostka upozornila občanov, že najbližšie zasadnutie obecného zastupiteľstva sa uskutoční 29.4.2019. Materiály poslancom budú zasielané najneskôr 24.4.2019. Do tohto termínu je vhodné doručiť pozmeňujúce návrhy k žiadosti.

**K bodu č. 4**

**Diskusia**

* Na poslednom zasadnutí stavebnej komisie boli predložené návrhy na využitie finančných prostriedkov zo zdrojov EÚ. V pripravovanej výzve sa za oprávnené považuje výstavba autobusových zastávok alebo osadenia dopravného značenia. Do najbližšieho zasadnutia OZ je potrebné si ujasniť na ktorej alternatíve budeme pracovať.
* Starostka obce oboznámila prítomných so záujmom pani Kulačovej o nájme priestorov v Sile v budove so súpisným číslom 112 na podnikateľské účely – obchod s potravinami.
* Poslankyňa Katarína Ábelová – kedy bude možnosť hrať ping pong v Sile v budove so súpisným číslom 112.
* Starostka obce – budeme to riešiť po uskutočnení volieb do Európskeho parlamentu.
* Poslanec Daniel Solgaj požiadal pracovníčku Emíliu Krčmárovú, aby do budúceho zasadnutia obecného zastupiteľstva pripravila prehľad dlžníkov na nájomnom v obecných bytovkách.

**K bodu č. 5**

**Záver**

Na záver pani starostka poďakovala prítomným za účasť a zasadnutie obecného zastupiteľstva ukončila.

Overovatelia: Jozef Štefanka ..................................................

Katarína Ábelová ..................................................

Zapisovateľka: Emília Krčmárová ..................................................

Silvia Halvoníková

starostka obce